Rusija: Internetom jedino do najšire javnosti
“Internet za nas ima unikatan značaj. To je posljednja odbrana prava na slobodu govora u Rusiji” – ističe bloger Ilya Yashin.
Nakon nedavnog verbalnog sukoba najpoznatijeg ruskog rok-muzičara Yuri Shevchuka i Vladimira Putina, moćnog predsjednika vlade, ruska televizija nije objavila pitanja i konstatacije Shevchuka. Samo odgovore gospodina Putina. U televizijskim emisijama nije bilo ni riječi ni o protestima koji su istog dana održani u Moskvi. Internet je u Rusiji put i mogućnost da široki krug čitalaca, gledatelja i slušatelja bude informiran o dešavanjima, stavovima, komentarima i osvrtima na stanje u toj zemlji, da čuje i izrazi ono što inače nikada ne bi bili objavljeno u strogo kontriliranom medijskom prostoru Ruske Federacije. Jedan od tih događaja je nedavni verbalni sukob najpoznatijeg ruskog rok-muzičara Yuri Shevchuka i Vladimira Putina, moćnog predsjednika ruske vlade. Yuri Shevchuk bio je jedna od istaknutih ličnosti ruskog javnog života, pozvanih u St. Petersburgu, na susret sa premijerom Putinom. Odavno poznat po otvorenim kritikama Kremlja, Shevchuk je iskoritio priliku i rekao, Putinu u lice, da Rusijom vlada, kako se izrazio, privilegirana klasa vojvoda, da ne postoji sloboda medija i da protesti protiv takvog stanja bivaju gušeni i razbijani surovom policijskom silom . Gospodin Putin je zatražio od Shevchuka da taj susret ne pretvara u vašar i ponudio slijedeći odgovor: Ruska televizija nije objavila pitanja i konstatacije Yuri Shevchuka. Samo odgovore gospodina Putina. U televizijskim emisijama nije bilo ni riječi ni o protestima koji su istog dana održani u Moskvi. Oko 1.500 prosvjednika okupilo se na centralnom moskovskom trgu da izrazi neslaganje sa politikom vlade na čijem je čelu Vladimir Putin. Policija je, 20 minuta nakon početka protesta, razbila skup i uhapsila 150 prosvjednika. Među uhapšenim bio je bloger Ilya Yashin. Nakon izlaska iz zatvora on je istakao da je Internet jedini način da ruske opozicione stranke i pokreti dobru do najšire javnosti: Ilya Yashin očekuje mnoge proteste narednih mjeseci, odnosno do slijedećih parlamentarnih i predsjedničkih izbora. Masha Lipman iz Moskovskog ogranka zadužbine Carnegie ne očekuje, pak, da će protesti rezultirati značajnim promjenama u Kremlju: Među Rusima je vrlo rašireno uvjerenje da će se Vladimir Putin ponovo kandidirati za funkciju predsjednika Rusije na izborima 2012. godine. Nedavne ankete pokazuju da i on, kao premijer, i Dmitri Medvedev, kao predsjednik Rusije, uživaju povjerenje građana na kojem bi im mogao pozavidjeti bilo koji lider. Putina podržava 80 odsto anketiranih , a Medvedeva 77. U međuvremenu, procenat Rusa koji imaju pristup Internetu je već 37. Procjene govore da će i dalje brzo rasti.